2.2. ลักษณะการประกอบธุรกิจ

บริษัทฯ ดำเนินธุรกิจเป็นผู้ผลิตและจำหน่ายผลิตภัณฑ์ ซึ่งประกอบด้วย 3 กลุ่มธุรกิจคือ 1.
กลุ่มผลิตภัณฑ์ เพาเวอร์ซัพพลาย เช่น สวิตช์ชิ่ง เพาเวอร์ ซัพพลาย, อแดปเตอร์, ดีซี-ดีซี
คอนเวอร์เตอร์ 2. กลุ่มผลิตภัณฑ์ จอแสดงผล เช่น จอมอนิเตอร์แบบ ซีอาร์ที และ แอลซีดี 3.
กลุ่มผลิตภัณฑ์ ชิ้นส่วนอีเลคโทรนิคส์ เช่น แมกเนติค อีเอ็มไอพิลเตอร์ และ ดีซีแฟน เป็นต้น
โดยบริษัทฯ ได้รับการส่งเสริมการลงทุนจากคณะกรรมการการส่งเสริมการลงทุน (BOI)
และได้รับสิทธิประโยชน์จากการตั้งโรงงานอยู่ในเขตอุตสาหกรรมส่งออก (Export Processing
Zone) อีกด้วย

โดยมีผู้ถือหุ้นใหญ่คือ บริษัท เดลตรอน โฮลดิ้ง จำกัด สัญชาติอังกฤษ (Deltron Holding Ltd.
U.K.) ซึ่งเป็น Holding Company และบริษัท เดลต้า อีเลคโทรนิคส์ อิงค์ (Delta
Electronics Inc.) ได้เข้ามาร่วมถือหุ้นด้วย

โครงสร้างโดยรวมของการประกอบธุรกิจและการถือหุ้นของกลุ่มบริษัท เดลตรอน โฮลดิ้ง จำกัด
ซึ่งเป็นบริษัท Holding ในหลายบริษัทในกลุ่ม โดยมีบริษัท ABN AMRO Trust ถือหุ้น 99%
โดยมีโครงสร้างการถือหุ้นดังนี้

การจัดตั้งและการพัฒนา

 ลักษณะโครงสร้างธุรกิจ: ความสัมพันธ์ของบริษัท เดลต้าอีเลคโทรนิคส์ (ประเทศไทย) จำกัด (มหาชน) กับกลุ่มบริษัทเดลต้า

กลุ่มบริษัทเดลต้าได้ถือกำเนิดขึ้นเป็นครั้งแรกในปี พ.ศ 2514 โดยมีบริษัทเดลต้าอีเลคโทรนิคส์ อิงค์
(บริษัทเดลต้าไต้หวัน) ในประเทศไต้หวันเป็นบริษัทแรกในกลุ่ม โดยมีธุรกิจหลักคือ การผลิต
คอยล์สำหรับเครื่องรับโทรทัศน์ ตลอดระยะเวลากว่า 30
ปีที่ผ่านมาบริษัทเดลต้าไต้หวันได้ใช้ประสบประการณ์และความชำนาญ
จากการผลิตชิ้นส่วนอีเลคโทรนิคส์ดังกล่าวมาพัฒนาเป็นธุรกิจหลักของกลุ่มบริษัทเดลต้าในปัจจุบัน
อันได้แก่ กลุ่มธุรกิจเพาเวอร์ซัพพลาย
และในขณะเดียวกันกลุ่มบริษัทเดลต้าก็ได้มีการสร้างกลุ่มธุรกิจหลักอื่นๆ 4
กลุ่มควบคู่กันไปเพื่อเป็นการกระจายความเสี่ยงด้านธุรกิจของกลุ่มนั้นเอง กลุ่มธุรกิจหลักอื่นๆ
ได้แก่กลุ่มธุรกิจจอแสดงภาพ กลุ่มธุรกิจชิ้นส่วนอีเลคโทรนิคส์ กลุ่มธุรกิจสินค้าเน็ตเวอคกิ้ง
และกลุ่มธุรกิจสินค้าอื่นๆ ในขณะนี้กว่าร้อยละ 50
ของปริมาณธุรกิจของกลุ่มบริษัทเดลต้ายังมาจากกลุ่มธุรกิจสินค้าเพาเวอร์ซัพพลาย
ในอนาคตกลุ่มบริษัทเดลต้าได้จัดวางนโยบายให้บริษัทเดลต้าไต้หวัน มุ่งเน้นพัฒนากลุ่มธุรกิจหลักเพียง
3 กลุ่มในอนาคตอันได้แก่ กลุ่มธุรกิจสินค้าเพาเวอร์ซัพพลาย กลุ่มธุรกิจสินค้าจอแสดงผล
และกลุ่มธุรกิจสินค้าชิ้นส่วนอีโลคโทรนิคส์เท่านั้น กลุ่มธุรกิจสินค้าหลักอื่นๆ
จะอยู่ภายใต้บริษัทอื่นของกลุ่ม
เช่นกลุ่มธุรกิจสินค้าเน็ตเวอคกิ้งปัจจุบันอยู่ภายใต้การดำเนินงานของบริษัทเดลต้าเน็ตเวอค เป็นต้น
อนึ่งธุรกิจของกลุ่มบริษัทเดลต้าในปัจจุบันยังคงพึ่งพาอุตสาหกรรมคอมพิวเตอร์
ด้วยตระหนักถึงความเสี่ยงในการพึ่งพาดังกล่าวกลุ่มบริษัทเดลต้าจึงวางนโยบายซึ่งได้ดำเนินการไปแล้วบางส่วนที่จะขยายสินค้าของกลุ่มบริษัทเดลต้าเข้าไปในอุตสาหกรรมอื่นๆ
ได้แก่อุตสาหกรรมสื่อสารโทรคมนาคม และอุตสาหกรรมสินค้าอีเลคโทรนิคส์สำหรับผู้บริโภค
การที่จะบรรลุซึ่งนโยบายดังกล่าว
กลุ่มบริษัทเดลต้าได้ให้ความสำคัญกับการพัฒนาระดับของเทคโนโลยีของสินค้าในกลุ่มเพื่อให้สินค้าของกลุ่มสามารถสนองความต้องการได้ดีขึ้นทั้งในแง่ประสิทธิภาพและราคา

ปัจจุบันนี้ขนาดของธุรกิจของบริษัทเดลต้าไต้หวันนั้นใหญ่เป็นสองเท่าของขนาดบริษัทเดลต้าอีเลคโทรนิคส์
(ประเทศไทย) จำกัด (มหาชน) (เดลต้าประเทศไทย หรือ บริษัทฯ)
โดยที่บทบาทของบริษัทเดลต้าประเทศไทยในกลุ่มบริษัทเดลต้าก็มีการเปลี่ยนแปลงไปตามระยะเวลา
ในช่วงระหว่างปี พ.ศ. 2533 –2538
บทบาทของบริษัทเดลต้าประเทศไทยคือการเป็นฐานการผลิตสินค้าที่มีต้นทุนต่ำและมีเทคโนโลยีไม่สูงนัก
จากการที่ประเทศไทยมีค่าแรงและต้นทุนของที่ดินถูกกว่าประเทศไต้หวันอย่างมากในขณะนั้น
หลังจากปี พ.ศ. 2538 ประเทศไทยได้มีการพัฒนาฝีมือแรงงานมากขึ้น
จนทำให้สามารถออกแบบและพัฒนาสินค้าทั่วๆไปได้มากขึ้น
บทบาทของบริษัทเดลต้าประเทศไทยจึงเปลี่ยนแปลงไปเป็นฐานการผลิตที่สองเพื่อรองรับการผลิตสินค้าที่มียอดสั่งซื้อครั้งละจำนวนมากๆ
อย่างไรก็ดีเมื่อเปรียบเทียบกับประเทศไต้หวันแล้วความสามารถในการออกแบบวิจัยพัฒนาของวิศวกรคนไทยก็ยังมีข้อจำกัดอยู่มาก
บริษัทเดลต้าประเทศไทยจึงสามารถรองรับการขยายตัวของสินค้าพิเศษได้เพียงบางประเภทเท่านั้น
อย่างไรก็ดีการแข่งขันที่รุนแรงมากในอุตสาหกรรมห่วงโซ่อุปทานอีเลคโทรนิคส์
ทำให้กลุ่มบริษัทเดลต้าต้องทำการช่วยเหลือ พัฒนา
ปรับปรุงความสามารถในการออกแบบและพัฒนาผลิตภัณฑ์โดยการส่งผ่านเทคโนโลยีมากขึ้น
โดยมุ่งเน้นการพัฒนาสินค้าเพื่ออุตสาหกรรมสื่อสารโทรคมนาคม
และสินค้าอีเลคโทรนิคส์สำหรับผู้บริโภคมากขึ้น
อีกนัยหนึ่งจะเห็นได้ว่ากลุ่มบริษัทเดลต้ากำลังอยู่ในระหว่างการเปลี่ยนแปลงลัษณะการดำเนินธุรกิจของกลุ่มจากการเป็นบริษัทที่มุ่งเน้นการให้บริการด้านการผลิตสินค้าอีเลคโทรนิคส์ไปสู่ธุรกิจที่มุ่งเน้นการให้บริการพัฒนาสินค้าพิเศษที่ใช้เทคโนโลยีระดับสูงมากขึ้น
แม้ว่ากระบวนการในการแปลงธุรกิจดังกล่าวจะใช้เวลาหลายปี
แต่ผู้บริหารของกลุ่มบริษัทเดลต้าก็มั่นใจว่าการเปลี่ยนแปลงดังกล่าวน่าจะประสบความสำเร็จเป็นอย่างดีในอนาคตอันใกล้
โดยคำนึงจากประสบการณ์และความสามารถของฝ่ายวิจัยและพัฒนาของบริษัทในกลุ่ม
ประกอบกับความพร้อมในเรื่องเทคโนโลยีในด้านเทคโนโลยีที่มีหลากหลายรูปแบบสำหรับหลากหลายผลิตภัณฑ์
ซึ่งกลุ่มบริษัทเดลต้าไต้หวันได้มีการลงทุนไว้แล้ว

การจัดตั้งและประวัติการพัฒนาของเดลต้าประเทศไทย

บริษัทเดลต้าประเทศไทยได้ถูกจัดตั้งขึ้นในปี พ.ศ. 2531
เพื่ออาศัยแรงงานที่มีต้นทุนต่ำในการทดแทนปัญหาการขาดแคลนแรงงานของประเทศไต้หวัน
ก่อนที่บริษัทเดลต้าประเทศเทศไทยจะเริ่มเปิดดำเนินการในปี พ.ศ. 2533
กลุ่มบริษัทเดลต้ามีเพียงฐานการผลิตเดียวในประเทศไต้หวันภายใต้บริษัทเดลต้าอีเลคโทรนิคส์ อิ้งค์
เท่านั้น
การดำเนินงานของบริษัทเดลต้าประเทศไทยอยู่ภายใต้การบริหารงานของผู้บริหารกลุ่มใหม่ผู้ไม่เคยทำงานกับบริษัทเดลต้ามาก่อน
นำทีมบริหารโดย มร. เจมส์ อึ้ง
ซึ่งเป็นผู้จัดการของบริษัทซัพพลายเออร์แห่งหนึ่งในประเทศสิงค์โปร์
แต่เนื่องจากบุคลากรที่เข้ามาบริหารงานในขณะนั้นยังมีประสบการณ์ไม่มากนักกับสินค้าหลักของกลุ่ม
จึงทำให้บริษัทเดลต้าประเทศไทยต้องเริ่มจากการผลิตสินค้าทั่วไปเพียงสองประเภทเท่านั้นคือ
เพาเวอร์ซัพพลายสำหรับสินค้าคอมพิวเตอร์ส่วนบุคคล และจอมอนิเตอร์เท่านั้น
อย่างไรก็ดีประเทศไทยเป็นที่แรกที่เป็นจุดเริ่มต้นของธุรกิจจอแสดงผลของกลุ่มบริษัทเดลต้า
ในขณะนั้นระหว่าง พ.ศ. 2533-2538
บริษัทเดลต้าประเทศไทยจึงเป็นเพียงผู้ให้บริการในการผลิตสินค้าอีเลคโทรนิคส์โดยมีระดับอัตรากำไรขั้นต้นเพียงร้อยละ
10 เท่านั้น โดยที่ยอดขายมากกว่าร้อยละ 60 ของบริษัท มาจากสินค้าจอมอนิเตอร์
และไม่มีการลงทุนด้านการออกแบบและพัฒนาผลิตภัณฑ์มากนัก
โดยค่าใช้จ่ายด้านการออกแบบและพัฒนา ไม่ถึงร้อยละ 1 ของยอดขาย

ในปี พ.ศ. 2538
บริษัทเดลต้าประเทศไทยได้เปลี่ยนแปลงการดำเนินธุรกิจแบบการให้บริการการผลิตและออกแบบผลิตภัณฑ์
(ODM) อย่างเต็มรูปแบบ และได้นำบริษัทฯ
เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย นอกจากนี้สินค้าของบริษัทฯ
ยังมีความหลากหลายมากขึ้นโดยที่อัตรากำไรขั้นต้นของบริษัทฯ ก็เพิ่มสูงขึ้นเป็นประมาณร้อยละ 16
ของยอดขายของบริษัทฯ โดยมียอดขายของสินค้าประเภทเพาเวอร์ซัพพลายเพิ่มสูงขึ้นเป็นร้อยละ 50
ของยอดขายของบริษัทฯ ต่อมาในปี พ.ศ. 2543
บริษัทเดลต้าประเทศไทยได้มีการปรับปรุงธุรกิจให้ดีขึ้นด้วยอัตรากำไรขั้นต้นที่เพิ่มสูงขึ้นถึงระดับอัตราร้อยละ
20 ของยอดขาย ซึ่งเป็นระดับที่ใกล้เคียงกับระดับอัตรากำไรขั้นต้นของบริษัทเดลต้าไต้หวัน
ความสำเร็จดังกล่าวเกิดขึ้นจากการพัฒนาระดับเทคโนโลยีให้ก้าวหน้าขึ้น
ประกอบกับความชำนาญของทีมวิศวกรของบริษัทฯ ที่ทำให้ต้นทุนการผลิตลดลงอย่างต่อเนื่อง
ในขณะเดียวกันบริษัทเดลต้าประเทศไทยได้มีการเพิ่มจำนวนบุคลากรในด้านการวิจัยและพัฒนาเพื่อการออกแบบและพัฒนาผลิตภณฑ์มากขึ้นโดยมีสัดส่วนค่าใช้จ่ายด้านนี้เพิ่มขึ้นเป็นระดับร้อยละ
1-2 ของยอดขาย

ต่อมาในปี พ.ศ. 2540 สถานการณ์ธุรกิจของอุตสาหกรรมคอมพิวเตอร์เริ่มลดความร้อนแรงลง
เนื่องจากซอร์ฟแวร์ไม่มีความน่าสนใจพอที่จะทำให้เกิดแรงกระตุ้นความต้องการทั้งในองค์กรและผู้บริโภคทั่วไป
จึงเป็นสาเหตุให้บริษัทคอมพิวเตอร์ยักษ์ใหญ่ต้องเปลี่ยนแปลงนโยบายการดำเนินธุรกิจของตน
โดยการลดการดำเนินการผลิตเองและหันมาให้ความสำคัญกับการพัฒนาวิธีการใช้
และรูปแบบการใช้ผลิตภัณฑ์มากขึ้น จึงเปิดโอกาสให้เกิดการเพิ่มขึ้นของผู้ให้บริการการผลิต
ตลอดจนการเพิ่มขึ้นของผู้ผลิตชิ้นส่วนอีเลคโทรนิคส์ของอุตสาหกรรมห่วงโซ่อุปทาน
จนมาถึงจุดสูงสุดในปี พ.ศ. 2544
ภายหลังจากการที่ภาคพื้นเอเชียประสบปัญหาทางเศรษฐกิจและหลังจากที่ความตื่นตัวในการเปลี่ยนแปลงเครื่องคอมพิวเตอร์ด้านตัวเลขเมื่อเข้าสู่สหัสวรรษใหม่
Y2K (ค.ศ. 2000) เริ่มจางลง

ความตื่นตัวในการให้บริการเป็นผู้รับจ้างผลิตสินค้าอีเลคโทรนิคส์นี้
ได้เปิดโอกาสให้บริษัทเดลต้าประเทศไทยได้นำเสนอสินค้าและบริการรูปแบบใหม่ๆ
ให้กับตลาดโลกได้เช่นกัน บริษัทฯ ได้มีลูกค้ารายใหญ่เพิ่มมากขึ้น
โดยที่บริษัทฯได้พยายามที่จะกำหนดนโยบายให้มีการพึ่งพาลูกค้ารายใหญ่เหล่านี้ด้วยการกำหนดแนวทางที่จะให้ลูกค้าแต่ละรายมียอดสั่งซื้อรวมไม่เกินร้อยละ
12 ของยอดขายของบริษัทฯในขณะนั้น
แม้ว่าบริษัทฯจะไม่สามารถดำเนินตามนโยบายดังกล่าวได้อย่างเต็มที่
เนื่องจากการที่บริษัทเดลคอมพิวเตอร์ประสบความสำเร็จเกินหน้าผู้ผลิตรายอื่นๆในอุตสาหกรรมขณะนั้น
ทำให้ยอดขายของบริษัทฯจากการขายสินค้าให้กับบริษัทเดลคอมพิวเตอร์เพิ่มสูงขึ้นเกินกว่าสัดส่วนที่กำหนด

ในระยะต่อมาบริษัทเดลต้าประเทศไทยได้เริ่มนำเสนอสินค้าใหม่ๆ มากขึ้นแทบทุกปี ในปี พ.ศ.
2542 บริษัทฯ ได้มีการนำเสนอสินค้าประเภทเพาเวอร์ซัพพลายสำหรับเซิฟเวอร์ ในปี พ.ศ. 2543
นำเสนอสินค้าเพาเวอร์ซัพพลายสำหรับเน็ตเวอคกิ้ง ในปี พ.ศ. 2544
นำเสนอสินค้าดีซี-ดีซีคอนเวอตเตอร์ และในปี พ.ศ. 2545 นี้ สินค้าใหม่ของบริษัทคือ
พัดลมระบายอากาศสำหรับอุปกรณ์อีเลคโทรนิคส์
ด้วยความสามารถในการออกแบบผลิตภัณฑ์และการเพิ่มประสิทธิภาพของการผลิตทำให้ลูกค้าเริ่มจับตามองบริษัทเดลต้าประเทศไทยในด้านการเป็นแหล่งผลิตสำหรับสินค้าพิเศษที่มีความต้องการสูง
ในปี พ.ศ. 2544
สินค้าของกลุ่มธุรกิจเพาเวอร์ซัพพลายเริ่มเป็นธุรกิจหลักที่มียอดขายเกินกว่าร้อยละ 60
ของยอดขายรวมของบริษัทฯ จึงทำให้อัตรากำไรขั้นต้นเพิ่มขึ้นถึงระดับร้อยละ 20 ของยอดขาย
โดยมีค่าใช้จ่ายของการวิจัยและพัฒนาคิดเป็นร้อยละ 4 ของยอดขาย

ในระยะเวลาเดียวกันนั้น
ความสำคัญของประเทศสาธารณรัฐประชาชนจีนก็เริ่มทวีขึ้นในฐานะของประเทศที่มีการเจริญเติบโตทางเศรษฐกิจสูง
อันนำมาซึ่งความต้องการสินค้าและในขณะเดียวกันก็เป็นแหล่งแรงงานที่มีค่าแรงราคาถูกอยู่อย่างมากมาย
ด้วยเหตุนี้ผู้ให้บริการในการให้บริการอุตสาหกรรมห่วงโซ่อุปทานอีเลคโทรนิคส์จึงได้คืบคลานเข้าไปกระจายตัวตามหัวเมืองต่างๆ
ในประเทศสาธารณรัฐประชาชนจีนเพื่อสร้างโอกาสให้แก่ตนเอง กำลังการผลิตใหม่ๆ
เกิดขึ้นอย่างมากมายในประเทศสาธารณรัฐประชาชนจีนเพื่อรองรับการเจริญเติบโตของประเทศ
ด้วยเหตุนี้ทำให้กลุ่มบริษัทเดลต้าต้องปรับเปลี่ยนนโยบายของบริษัทเดลต้าประเทศไทยให้มุ่งเน้นการดำเนินธุรกิจเข้าสู่ธุรกิจสื่อสารโทรคมนาคม
และอุตสาหกรรมสินค้าอีเลคโทรนิคส์สำหรับผู้บริโภคให้มากขึ้น โดยให้ความสำคัญกับตลาดยุโรป
อเมริกา และเอเชีย นอกเหนือจากประเทศสาธารณรัฐประชาชนจีน
ด้วยการปรับเปลี่ยนนโยบายดังกล่าวทำให้บริษัทต้องเพิ่มขีดความสามารถทางด้านเทคโนโลยีให้มากขึ้นอย่างรวดเร็วเพื่อให้ทันกับการปรับเปลี่ยนความต้องการในพื้นที่ธุรกิจที่มุ่งเน้นมากขึ้น

ลักษณะการดำเนินธุรกิจในปี 2546

บริษัทฯ ได้ทำการปรับปรุงลักษณะการดำเนินธุรกิจตามนโยบายที่ได้วางไว้เมื่อตอนต้นปี กล่าวคือ
การลดปริมาณธุรกิจของสินค้าพื้นฐานประเภทเดสทอป
แต่ก็ยังมีการผลิตสินค้าพื้นฐานประเภทอแดปเตอร์อยู่ทั้งนี้เพื่อเป็นการสนองนโยบายในการปกป้องธุรกิจจากภาวะเศรษฐกิจและการตลาดที่ไม่เอื้ออำนวย
เพราะว่าการมุ่งเน้นที่จะสร้างธุรกิจสำหรับสินค้าที่มีอัตรากำไรเบื้องต้นสูงเพียงอย่างเดียวจะทำให้บริษัทฯ
ประสบปัญหาในแง่ยอดขายและความเชื่อมั่นจากลูกค้าหากบริษัทฯ
ไม่สามารถทำกำไรได้เพียงพอเพื่อการอยู่รอดในภาวะที่สินค้าราคาสูงหรือสินค้าที่มีอัตรากำไรเบื้องต้นสูงไม่เป็นที่ต้องการของตลาด
ดังนั้นความมุ่งมั่นในการพัฒนาสินค้าที่มีระดับเทคโนโลยีสูงซึ่งมักจะมีราคาและอัตรากำไรเบื้องต้นสูงจึงเป็นสิ่งสำคัญปรับนโยบายการดำเนินธุรกิจที่เปลี่ยนจากการมุ่งเน้นให้บริการด้านการผลิตสินค้าปริมาณมาก
เป็นการมุ่งเน้นที่จะเป็นคู่ค้าในการพัฒนาสินค้าควบคู่ไปกับแนวทางธุรกิจของลูกค้ารายใหญ่ของบริษัทฯ
ทั้งในอุตสาหกรรมคอมพิวเตอร์ส่วนบุคคลและอุตสาหกรรมอีเลคโทรนิคส์อื่นๆ
โดยเฉพาะอย่างยิ่งอุตสาหกรรมโทรคมนาคมและอุตสาหกรรมสินค้าอีเลคโทรนิคส์สำหรับผู้บริโภค

สัดส่วนการขายสินค้าในปี 2546 ของบริษัทฯ กว่าร้อยละ 50 เป็นสินค้าประเภทเพาเวอร์ซัพพลาย
ในขณะที่ร้อยละ 40 เป็นยอดขายของสินค้าจอแสดงภาพ และอีกร้อยละ 10
เป็นยอดขายของสินค้าชิ้นส่วนอีเลคโทรนิคส์ โดยที่บริษัทฯ
มีอัตราการทำกำไรขั้นต้นลดต่ำลงในกลุ่มธุรกิจหลักประเภท
สินค้าเพาเวอร์ซัพพลายและสินค้าจอแสดงภาพ
เนื่องจากการลดลงของราคาเพื่อกระตุ้นความต้องการของสินค้าประเภทคอมพิวเตอร์ส่วนบุคคล
แม้ว่าบริษัทฯ จะยังไม่มีความได้เปรียบที่ชัดเจนในธุรกิจสินค้าจอแสดงภาพประเภท LCD แต่บริษัทฯ
ก็จำเป็นต้องคงธุรกิจในส่วนนี้ไว้เพื่อรักษาฐานลูกค้าไว้สำหรับสินค้าอื่นในอนาคตของบริษัทฯ ที่บริษัทฯ
คาดว่าจะสามารถทำกำไรได้สูงขึ้นกว่าสินค้าปัจจุบัน

แม้ว่าบริษัทฯ จะได้มีความพยายามที่จะพัฒนาระดับเทคโนโลยีของสินค้าของบริษัทฯ มาตั้งแต่ปี พ.ศ.
2543 โดยมุ่งเน้นการเข้าซื้อกิจการของบริษัทอื่นที่จะทำให้บริษัทฯ
สามารถยกระดับเทคโนโลยีของตน ในขณะเดียวกันก็ต้องการหาสินค้าใหม่ๆ และหาตลาดใหม่ๆ ด้วย
เมื่อบริษัทฯ ได้พิจารณาเข้าซื้อกิจการของบริษัทเดลต้า เอนเนอร์ยี่ซิสเต็ม จำกัด หรือเรียกว่า
“DES” ก็พบว่า บริษัทฯ สามารถบรรลุวัตถุประสงค์ของบริษัทฯ ได้ในทุกด้าน กล่าวคือ

1.  DES
    มีสิทธิบัตรของสินค้าและเทคโนโลยีที่เกี่ยวข้องกับสินค้าเพาเวอร์ซัพพลายในระดับสูงอยู่มาก

2.  DES มีฐานลูกค้าส่วนใหญ่อยู่ในอุตสาหกรรมต่างๆ
    มากมายโดยมุ่งเน้นลูกค้าในอุตสาหกรรมโทรคมนาคมในทวีปยุโรป

3.  DES
    มีฐานการจำหน่ายและช่องทางการตลาดที่สำคัญอยู่ในทวีปยุโรปซึ่งเป็นภูมิภาคที่กลุ่มบริษัทเดลต้าต้องการพัฒนาไปสู่

4.  บุคลากรส่วนใหญ่ของ DES เป็นผู้มีความชำนาญและมีประสบการณ์สูง

5.  สถานะทางการเงินและความสามารถในการทำกำไรที่ย่ำแย่ก่อนถูกควบกิจการน่าจะแก้ไขได้จากข้อได้เปรียบทางการค้าและการจัดการที่มีอยู่ในทีมผู้บริหารของบริษัทฯ

จากบทสรุปดังกล่าว บริษัทฯ จึงมีแผนการที่จะเข้าควบกิจการและปรับโครงสร้างธุรกิจของบริษัทฯ
โดยรวมความแข็งแกร่งและข้อได้เปรียบของหน่วยงานที่ยุโรปและเมืองไทยให้ทันภายในระยะเวลา
2 ปี เพื่อให้พร้อมกับโอกาสทางธุรกิจที่จะมาถึงในระยะเวลาอันสั้น
ทั้งจากการฟื้นตัวของเศรษฐกิจโดยรวมและการฟื้นตัวของอุตสาหกรรมโทรคมนาคมโดยเฉพาะเจาะจงการควบรวมกิจการนี้เริ่มจากการเข้าหาลูกค้าของ
DES
เพื่อรักษาส่วนแบ่งการตลาดและเพื่อเตรียมพร้อมสำหรับโอกาสที่ผู้ประกอบธุรกิจรายใหญ่ในอุตสาหกรรมโทรคมนาคม
อาทิเช่น บริษัทโนเกีย บริษัทอัลคาแทล บริษัทซีเมนต์ และบริษัทโมโตโรลา เป็นต้น
ต้องกาลลดการผลิตของตนเองเพื่อลดต้นทุนของสินค้าอันเนื่องจากความไม่ชำนาญในการผลิต
หรือที่เรียกว่าการ Outsourcing

ลักษณะการดำเนินธุรกิจในปี 2547

นอกเหนือจากการใช้ฐานธุรกิจของบริษัทเดลต้า เอนเนอร์ยี่ซิสเต็ม จำกัด
เป็นบันไดในการเดินเข้าสู่อุตสาหกรรมโทรคมนาคมแล้ว บริษัทฯ
ยังเพิ่มสินค้าประเภทโทรคมนาคมที่ได้รับการส่งเสริมจากกลุ่มเดลต้ามาก่อนหน้านี้เพื่อขยายขอบเขตธุรกิจอีกทางหนึ่ง
เนื่องจากลักษณะและเทคโนโลยีของสินค้าดังกล่าวมีความแตกต่างกัน
ทำให้เกิดความหลากหลายในบริการ ดังนั้นเมื่อมองในภาพรวมจะเห็นว่ายอดขายของบริษัทฯ
จะมาจากสินค้าเพาเวอร์ซัพพลายประมาณร้อยละ 60 ของยอดขายที่คาดว่าจะทำได้ในปีนี้
คิดเป็นเงินประมาณ 500-600 ล้านเหรียญสหรัฐฯ
โดยที่อัตรากำไรขั้นต้นจะสูงขึ้นกว่าปีที่แล้วเล็กน้อยเพราะแม้ว่าสัดส่วนของสินค้าที่มีราคาแพงจะมีราคามากกว่าสินค้าพื้นฐาน
แต่การย้ายฐานการผลิตของสินค้าของ DES มาที่ประเทศไทยก็จะทำให้บริษัทฯ
มีค่าโสหุ้ยในการผลิตมากขึ้นในระหว่างการดำเนินการย้ายฐาน

สำหรับธุรกิจจอแสดงภาพในปี 2547 บริษัทฯ คาดว่าจะสามารถเพิ่มสินค้าใหม่ คือ ทีวีระบบดิจิตอล
ซึ่งจะทำให้ยอดขายของสินค้าจอแสดงภาพทั้งหมดอยู่ที่ 300-400 ล้านเหรียญสหรัฐฯ
อัตรากำไรขั้นต้นจะไม่แตกต่างกับปี 2546 มากนัก แม้ว่าบริษัทฯ
คาดว่าจะเกิดภาวะล้นตลาดของแผ่นจอ LCD ในปี 2547 นี้ ซึ่งจะเป็นผลดีกับบริษัทฯ
ในแง่ของต้นทุนการผลิตที่ถูกลง
แต่การนำเสนอสินค้าใหม่ก็ต้องใช้เวลาในการปรับปรุงการผลิตให้ได้ในจุดที่เหมาะสม
สำหรับทีวีระบบดิจิตอลนั้นบริษัทฯ
คาดว่าจะเป็นสินค้าที่จะช่วยเพิ่มทั้งยอดขายและอัตรากำไรเป็นอย่างมากในระยะหลายปีข้างหน้านี้

โครงสร้างการถือหุ้นของบริษัทฯ

บริษัทฯ ได้จัดตั้ง บริษัท ดีอีที อินเตอร์เนชั่นแนล โฮลดิ้ง จำกัด ขึ้นมาเพื่อการลงทุนในบริษัทฯ อื่น
โดยมีโครงสร้างและรายละเอียดดังนี้

+------------+----------------+--------+------+-------+-------+---+
| ชื่อบริษัท     | สถานที่ตั้ง        | ประเ   | ช    | ทุนจดท | ท     | ร |
|            |                | ภทธุรกิจ | นิดหุ้น | ะเบียน | ุนชำระ | ้อ |
|            |                |        |      |       |       | ย |
|            |                |        |      |       |       | ล |
|            |                |        |      |       |       | ะ |
+------------+----------------+--------+------+-------+-------+---+
| 1. บริษัท    | 5870 สโตนริด    | กล้องถ  | หุ้น   | 25,00 | 7,23  | 1 |
| อิสโซนิค     | ไดรฟ์ ถนน 4     | ่ายวีดีโอ | สามัญ | 0,000 | 8,550 | 6 |
|            | พลีแซนตั้น        | ระบบดิจ |      |       |       | . |
| คอร์ปอเรชั่น  | รัฐแคลิฟอเนียร์    | ิตอลสำห | และ  | เหรีย  | เหรีย  | 4 |
|            | 94588          | รับคอมพ |      | ญสหรัฐ | ญสหรัฐ | 9 |
| จำกัด       | สหรัฐอเมริกา     | ิวเตอร์ส | หุ้นบุร |       |       |   |
|            |                | ่วนบุคคล | ิมสิทธิ |       |       |   |
+------------+----------------+--------+------+-------+-------+---+
| 2. บริษัท    | ตู้ ปณ. 2003     | ตัวแทน  | หุ้น   | 15,00 | 15,00 | 4 |
| หัวดา โฮลดิ้ง | บริททิช อเมริกา   | จำหน่าย | สามัญ | 0,000 | 0,000 | 5 |
|            |                |        |      |       |       |   |
| จำกัด       | เซนเตอร์ 3 ถนน  |        |      | เหรีย  | เหรีย  |   |
|            | ด็อกเตอร์รอยส์    |        |      | ญสหรัฐ | ญสหรัฐ |   |
|            |                |        |      |       |       |   |
|            | จอร์ซทาวน์       |        |      |       |       |   |
|            | เคย์แมน, เคย์แมน |        |      |       |       |   |
|            |                |        |      |       |       |   |
|            | ไอแลนด์ บริททิช   |        |      |       |       |   |
+------------+----------------+--------+------+-------+-------+---+
| 3. บริษัท    | 28 บีอีโอ+อี 1    | ตัวแทน  | หุ้น   | 8,000 | 8,000 | 4 |
| เดลตรอน    | ถนน 211 สังกัด   | จำหน่าย | สามัญ |       |       | 7 |
| เทรดดิ้ง     | พสา ดีโบ 3      |        |      | เหรีย  | เหรีย  |   |
|            | ขันตวลคอค       |        |      | ญสหรัฐ | ญสหรัฐ |   |
| (กัมพูชา)    |                |        |      |       |       |   |
| จำกัด       | เมืองพนมเปญ     |        |      |       |       |   |
|            | กัมพูชา          |        |      |       |       |   |
+------------+----------------+--------+------+-------+-------+---+
| 4. บริษัท    | 168, เลขที่ 15   | -      | หุ้น   | 20,00 | 20,00 | 5 |
| เดลต้า กรีน  | โคสดทล เวย์     | V      | สามัญ | 0,000 | 0,000 | 0 |
|            | เทียนจีน พอร์ท    | oltage |      |       |       |   |
| (เทียนจีน)   | ฟรีเทรด โซน,    | Cont   |      | เหรีย  | เหรีย  |   |
| อีนดัสตรีส์    | เทียนจีน         | rolled |      | ญสหรัฐ | ญสหรัฐ |   |
| จำกัด       | ประเทศจีน       | Osci   |      |       |       |   |
|            |                | llator |      |       |       |   |
|            | โทร.           |        |      |       |       |   |
|            | 86-22-25760371 | - Chip |      |       |       |   |
|            |                | In     |      |       |       |   |
|            | โทรสาร.        | ductor |      |       |       |   |
|            | 86-22-25760380 |        |      |       |       |   |
+------------+----------------+--------+------+-------+-------+---+
| 5. บริษัท    | 21-11/F        | ก      | หุ้น   | 2,02  | 2,02  | 1 |
| นิวตั้น       | พรอสเพอริที      | ารตลาด | สามัญ | 0,688 | 0,688 | 0 |
| พาวเวอร์    | เซนเตอร์ 25     |        |      |       |       | 0 |
|            | ถนนชองยิบ คุนตง  | และ    |      | เหรียญ | เหรียญ |   |
| จำกัด       | เกาลูน ฮ่องกง    | การขาย |      | ฮ่องกง | ฮ่องกง |   |
|            |                |        |      |       |       |   |
|            | โทร. (852)     |        |      |       |       |   |
|            | 2362-7881      |        |      |       |       |   |
|            |                |        |      |       |       |   |
|            | โทรสาร. (852)  |        |      |       |       |   |
|            | 2333-8221      |        |      |       |       |   |
+------------+----------------+--------+------+-------+-------+---+
| 6. บริษัท    | 4405 คุชิ่ง       | จำหน่า  | หุ้น   | 1,00  | 50    | 1 |
| ดีอีที โลจิสติค | พาร์คเวย์ ฟรีมองท์ | ยชิ้นส่วน | สามัญ | 0,000 | 0,000 | 0 |
|            |                |        |      |       |       | 0 |
|   (ยูเอสเอ) | รัฐแคลิฟอเนียร์    | อีเลค   |      | เหรีย  | เหรีย  |   |
|            | 94538          | โทรนิคส์ |      | ญสหรัฐ | ญสหรัฐ |   |
|  คอร์ปอเรชั่น |                |        |      |       |       |   |
|            | สหรัฐอเมริกา     |        |      |       |       |   |
|   จำกัด     |                |        |      |       |       |   |
+------------+----------------+--------+------+-------+-------+---+
| 7. เดลต้า   | แวร๊ค โบเดินไวด์  | เ      | หุ้น   | 1,00  | 1,00  | 1 |
| เอนเนอร์ยี่   | ฟราย           | พาเวอร์ | สามัญ | 0,000 | 0,000 | 0 |
| ซิสเต็ม      | เบอร์กชตราสเซอร์ | ซัพพลาย |      |       |       | 0 |
|            | 251 ซีเฮช-3018  | ที่ใช้เท  |      | ฟรังก์ส | ฟรังก์ส |   |
| (สว        | แบร์น-บุมพลิซ     | คโนโลย |      | วิตเซอ | วิตเซอ |   |
| ิสเซอร์แลนด์) | สวิสเซอร์แลนด์    | ีระดับสูง |      | ร์แลนด์ | ร์แลนด์ |   |
| เอจี จำ     |                |        |      |       |       |   |
|            |                |        |      |       |       |   |
| กัด         |                |        |      |       |       |   |
+------------+----------------+--------+------+-------+-------+---+

โครงสร้างรายได้

หน่วย:พันบาท

ผลิตภัณฑ์ 2546 2545 2544

รายได้ % รายได้ % รายได้ %

บริษัท เดลต้า อีเลคโทรนิคส์ (ประเทศไทย) จำกัด (มหาชน)

สวิตชชิ่ง เพาเวอร์ ซัพพลาย 7,012,788 20.74 8,430,890 20.43 10,845,914 35.80

อแดปเตอร์ 8,225,009 24.32 8,837,135 21.41 5,552,683 18.32

ดีซีดีซี คอนเวอเตอร์ 2,377,707 7.03 1,974,531 4.78 1,732,634 5.72

ซีอาที-มอนิเตอร์ 4,955,458 14.65 6,651,677 16.12 10,826,540 35.73

แอลซีดี-มอนิเตอร์ 8,097,567 23.94 12,822,417 31.07 - -

พัดลมระบายอากาศ 1,974,940 5.84 1,289,313 3.12 269,696 0.89

อี เอ็ม ไอ ฟิลเตอร์ 724,972 2.14 807,542 1.96 682,898 2.25

แมกเนติก 452,728 1.34 458,610 1.11 394,765 1.30

ยอดรวม 33,821,169 100 41,272,115 100 30,305,130 100

บริษัท ดีอีที อินเตอร์เนชั่นแนล โฮลดิ้ง จำกัด

ธุรกิจ เพื่อการลงทุน 10,548,893 100 11,934,226 100 11,535,857 100